ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเก่างิ้ว ตำบลโจดหนองแกตำบลเมืองพล ตำบลโสกนกเต็น ตำบลเพ็กใหญ่ตำบลลอมคอมตำบลโนนข่า และตำบลหนองมะเขืออำเภอพลจังหวัดขอนแก่น อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือเริ่มจากจุดตัดระหว่างทางรถไฟสายตะวันออกเฉียงเหนือกับทางหลวงแผ่นดินหมายเลข ๒(ตอนพล - บ้านไผ่) ไปทางทิศเหนือตามแนวทางหลวงแผ่นดินหมายเลข ๒ เป็นระยะ ๒,๐๐๐เมตร จากจุดดังกล่าวลากเส้นตั้งฉากกับศูนย์กลางทางหลวงแผ่นดินหมายเลข ๒ไปทางทิศตะวันตกเฉียงเหนือเป็นระยะ ๙๐๐ เมตรและเป็นแนวเส้นตรงเดียวกันไปทางทิศตะวันออกเฉียงใต้เป็นระยะ ๒,๓๐๐ เมตรทิศตะวันออก เริ่มจากจุดบนเส้นตั้งฉากซึ่งห่างจากทางหลวงแผ่นดินหมายเลข๒ ไปทางทิศตะวันออกเฉียงใต้เป็นระยะ ๒,๓๐๐ เมตรจากจุดดังกล่าวลากเส้นขนานกับศูนย์กลางทางหลวงแผ่นดินหมายเลข ๒ (ตอนพล - บ้านไผ่)ลงไปทางทิศใต้จนบรรจบกับเส้นตั้งฉากจากจุดซึ่งห่างจากห้วยแอกไปทางทิศใต้ตามแนวทางหลวงแผ่นดินหมายเลข๒ เป็นระยะ ๕๐๐ เมตร ไปทางทิศตะวันออก ๒,๓๐๐ เมตรทิศใต้เป็นเส้นตรงไปทางทิศตะวันตกบรรจบจุดที่ห่างจากห้วยแอกฝั่งใต้ไปทางทิศใต้ตามแนวทางหลวงแผ่นดินหมายเลข๒ เป็นระยะ ๕๐๐ เมตรเป็นเส้นตรงไปทางทิศตะวันตกจนบรรจบกับจุดซึ่งห่างจากจุดตัดระหว่างห้วยอีฝ้ายกับทางรถไฟสายตะวันออกเฉียงเหนือมาทางใต้ตามแนวทางรถไฟสายตะวันออกเฉียงเหนือระยะ ๑,๒๐๐ เมตรไปทางทิศตะวันตกเฉียงเหนือในแนวตั้งฉากกับศูนย์กลางทางรถไฟสายตะวันออกเฉียงเหนือเป็นระยะ ๑,๒๕๐ เมตรทิศตะวันตก เป็นเส้นขนานระยะ ๑,๒๕๐ เมตรกับศูนย์กลางทางรถไฟสายตะวันออกเฉียงเหนือไปทางทิศเหนือจนบรรจบกับเส้นที่ลากตั้งฉากกับศูนย์กลางทางหลวงแผ่นดินหมายเลข ๒ตรงจุดที่ห่างจากจุดตัดระหว่างทางรถไฟสายตะวันออกเฉียงเหนือกับทางหลวงแผ่นดินหมายเลข๒ เป็นระยะ ๒,๐๐๐ เมตร ไปทางทิศตะวันตกเฉียงเหนือเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดถนนสาธารณะไม่ปรากฏชื่อ ฟากใต้ทิศตะวันออก จดทางหลวงแผ่นดินหมายเลข ๒(ถนนมิตรภาพ) ฟากตะวันตก ถนนรามราช ฟากตะวันตก วัดศรีเมืองพลถนนสาธารณะไม่ปรากฏชื่อฟากเหนือ และฟากตะวันตก และเขตทางรถไฟสายตะวันออกเฉียงเหนือฟากตะวันตกทิศใต้ จดทางหลวงแผ่นดินหมายเลข ๒๒๓๓ ฟากเหนือทิศตะวันตก จดเส้นขนานระยะ ๔๘๐ เมตรกับเขตทางรถไฟสายตะวันออกเฉียงเหนือ ฟากตะวันตก๒.๒ ทิศเหนือ จดถนนสาธารณะไม่ปรากฏชื่อ ฟากใต้ทิศตะวันออก จดเส้นขนานระยะ ๕๗๗ เมตรกับศูนย์กลางทางหลวงแผ่นดินหมายเลข ๒ทิศใต้จดแนวเส้นตรงที่ลากต่อจากแนวตรงของถนนสาธารณะไม่ปรากฏชื่อฟากเหนือไปจดเส้นขนานระยะ ๕๗๗ เมตรกับศูนย์กลางทางหลวงแผ่นดินหมายเลข ๒ถนนสาธารณะไม่ปรากฏชื่อ ฟากเหนือทิศตะวันตก จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๒ (ถนนมิตรภาพ) โรงพยาบาลพล ถนนสาธารณะไม่ปรากฏชื่อฟากเหนือและทางหลวงแผ่นดินหมายเลข๒ (ถนนมิตรภาพ) ฟากตะวันออก๒.๓ ทิศเหนือ จดถนนเมืองพล ฟากใต้ทิศตะวันออก จดถนนพลรัตน์ ฟากตะวันตก ถนนเจริญสุขฟากใต้ ตำรวจภูธรจังหวัดขอนแก่นเขต ๒ สำนักงานอัยการเมืองพลและทางหลวงแผ่นดินหมายเลข ๒ (ถนนมิตรภาพ) ฟากตะวันตกทิศใต้ จดเส้นขนานระยะ ๔๐๐ เมตรกับศูนย์กลางถนนเจริญสุข ถนนสาธารณะไม่ปรากฏชื่อฟากตะวันออกและแนวเขตบึงละเลิงหวายทิศตะวันตก จดเขตทางรถไฟสายตะวันออกเฉียงเหนือฟากตะวันออกทั้งนี้ ไม่รวมถึงสถานที่ราชการ สถาบันการศึกษาและศาสนสถานทั้งนี้ ตามแผนที่ท้ายประกาศกระทรวงมหาดไทยนี้ข้อ ๒ให้กำหนดพื้นที่บางส่วนในท้องที่ตำบลเก่างิ้ว ตำบลโจดหนองแก ตำบลเมืองพลตำบลโสกนกเต็น ตำบลเพ็กใหญ่ ตำบลลอมคอม ตำบลโนนข่า และตำบลหนองมะเขือ อำเภอพลจังหวัดขอนแก่น ภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนดดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖) มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คันต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยฐิติพงษ์/พิมพ์๑๖พฤษภาคม ๒๕๕๐สุกัญญา/ตรวจ๒๒พฤษภาคม ๒๕๕๐[๑]ราชกิจจานุเบกษา เล่ม ๑๒๐ (เล่มที่ ๑)/ตอนพิเศษ ๑๐๑ ง/หน้า ๔๙/๔กันยายน ๒๕๔๖